රාජකීය විද්‍යාලයීය තටාකාංගණයේ පසුගියදා පැවැති ජාතික කණිෂ්ඨ කිමිදුම් සූරතාවලියේ සමස්ත ජයග්‍රහණය අත්කර ගැනීමට බිෂොප් විදුහලට හැකිවුයේද නිවංකාගේ දස්කම් හේතුවෙනි.2003 වසරේ බිෂොප් විද්‍යාලයීය නිවාසාන්තර පිහිනුම් තරගාවලියේ අවුරුදු 9න් පහළ තරග ඉසව්වෙන් වාර්තාවක් පිහිටුවමින් පිහිනුම් හා කිමිදුම් ක්‍රීඩාවට අවතීර්ණ වූ නිවංකා ශ්‍රී ලංකා පාසල් පිහිනුම් ක්‍රීඩා සංගමය විසින් වාර්ෂිකව සංවිධානය කරනු ලබන ජාතික කණිෂ්ඨ කිමිදුම් සූරතාවලියේ සහ වයස් කාණ්ඩ යටතේ පැවැත්වෙන ජාතික කිමිදුම් සූරතාවලියේ ජයග්‍රහණ රැසක් සිය පාසලට අත් කර දීමට සමත්වූවාය.මේ වසරේ වයස් කාණ්ඩ යටතේ පැවැති ජාතික කිමිදුම් සූරතාවලියේදී සමස්ත ජයග්‍රහණයත් බිෂොප් විදුහලට හිමි කර දීමට නිවංකාගේ දස්කම් ඉවහල් විය.